Anexa 1

la decizia Consiliului raional

nr.\_\_\_\_ din \_\_\_\_\_\_\_\_\_ 2020

**Raport**

**privind executarea bugetului raional Criuleni în perioada semestrului I al anului 2020**

Activitatea economico-financiară a autorităţilor publice raionale este orientată spre asigurarea disciplinei bugetar-fiscale, respectarea metodologiei privind elaborarea, aprobarea, modificarea şi gestionarea alocațiilor bugetului raional bazat pe programe în corespundere cu Setul metodologic aprobat prin Ordinul Ministerului Finanțelor nr. 209/2015, realizarea planurilor activităților de bază ale secţiilor, direcţiilor și instituțiilor bugetare din subordinea Consiliului raional în conformitate cu prevederile Legii nr. 397/2003 privind finanţele publice locale, Legii nr.181/2014 privind finanțele publice şi responsabilității bugetar-fiscale, Legii nr. 172/2019 a bugetului de stat pe anul 2020, precum şi ale Legii nr. 436/2006 privind administraţia publică locală.

În perioada de raportare la nivel de raion au fost desfășurate unele activități, desfășurate ședințe de lucru, privind modificările politicii bugetar-fiscale, extinderea bazei fiscale impozabile în scopul asigurării încasărilor impozitelor și taxelor la buget, asigurării disciplinei financiare, diminuării şi contracarării evaziunilor fiscale.

În perioada semestrului I anul 2020 autoritățile publice locale au întreprins măsuri eficiente în scopul atragerii investițiilor, identificării și utilizării surselor financiare în scopul îmbunătățirii infrastructurii localităților din raion. În perioada menționată, prin Legea nr. 61/2020 privind modificarea Legii bugetului de stat pentru anul 2020, au fost suplimentate alocațiile pentru autoritățile publice locale de ambele nivele pentru compensarea veniturilor ratate ale bugetelor locale, în special din impozitul pe veniturile persoanelor fizice. Ca urmare a celor expuse, bugetul raionului aprobat inițial a fost precizat prin majorarea părții de venituri cu 23582,7 mii lei și la cheltuieli cu 18931,5 mii lei.

În contextul celor expuse, cea mai mare pondere revine veniturilor la capitolele:

1. Transferuri primite între bugetul de stat și bugetele locale – indicatorii financiari au fost majorați cu 18931,5 mii lei, din care:
   * + - 8663,8 mii lei - alocații suplimentare la articolul „Transferuri primite între bugetul de stat și bugetele locale de nivelul 1” - mijloace destinate pentru reparația capitală a obiectivelor de menire socială (aprobate prin Legea bugetului de stat pentru anul 2020, precum și în cadrul Programului activităților de reintegrare a țării), compensarea veniturilor ratate la impozitul pe veniturile persoanelor fizice;
       - 654,6 mii lei - alocații suplimentare la articolul „Transferuri primite între bugetul de stat și bugetele locale de nivelul 2” - mijloace destinate pentru compensarea veniturilor ratate la impozitul pe veniturile persoanelor fizice, compensații persoanelor supuse represiunilor politice;
       - 2818,0 mii lei - alocații suplimentare la articolul „Transferuri primite între instituțiile bugetului de stat și instituțiile bugetelor locale de nivelul 2” - mijloace destinate pentru grupa „Protecție Socială”;

* 4800,0 mii lei - alocații precizate la articolul „Transferuri primite între instituțiile bugetului de stat și instituțiile bugetelor locale de nivelul 1”, suma contractelor semnate de către autoritățile publice locale de nivelul I cu Fondul Ecologic Național pentru finanțarea proiectelor de construcție a instalațiilor de aprovizionare cu apă-canalizare;
  + - * 2156,8 mii lei - alocații precizate la articolul „Transferuri primite între bugetele locale de nivelul 2 și bugetele locale de nivelul 1 în cadrul unei unități administrativ-teritoriale”.

În perioada de raportare bugetul consolidat al raionului la partea de venituri pe toate componentele a fost executat în sumă de 183634,4 mii lei, sau la nivel de 45,5 la sută faţă de volumul precizat. Totodată, indicii executați constituie 106,5 la sută comparativ cu cei realizați în perioada similară a anului 2019, sau cu 11164,6 mii lei mai multe încasări și venituri la bugetul raionului.

Din suma totală a veniturilor executate în perioada de raportare - 35749,2 mii lei constituie veniturile acumulate (impozite, taxe şi mijloace colectate), care au fost executate la nivel de 52,0 la sută în raport cu precizările anuale. Totodată, venitul realizat la compartimentul indicat s-a majorat cu 3675,5 mii lei comparativ cu indicele obținut în anul 2019.

La partea de cheltuieli bugetul consolidat al raionului a fost executat la nivel de 38,0 la sută din planul precizat de 420429,9 mii lei şi se cifrează la suma de 159609,5 mii lei. Totodată, indicele menționat constituie 91,0 la sută în raport cu cel realizat în perioada similară a anului 2019, sau mai puțin cu 15779,8 mii lei.

Ceia ce ține de **bugetul raional** - în perioada de raportare la compartimentul „Venituri” acesta a fost executat la nivel de 45,5 la sută sau în sumă de 94383,7 mii lei din volumul anual precizat de 207287,5 mii lei. Totodată, indicii executați constituie 105,6 la sută comparativ cu cei realizați în perioada anului 2019, sau cu 4864,0 mii lei mai multe încasări la bugetul raional.

Din suma totală a veniturilor executate în perioada de raportare 7107,4 mii lei constituie veniturile acumulate (defalcările de la impozite, taxele şi veniturile colectate), care au fost executate la nivel de 48,1 la sută în raport cu volumul precizat.

Ponderea cea mai mare în structura veniturilor proprii executate la bugetul raional revine la capitolele:

* „Impozite și taxe pe mărfuri și servicii”, care include taxele pentru resursele naturale (taxa pentru apă, pentru extragerea mineralelor utile ș.a.) cu executare în sumă de 4962,9 mii lei, sau la nivel de 47,9 la sută din volumul anual precizat care se cifrează la 10368,8 mii lei;
* „Impozite pe venit” cu suma executată de 1634,8 mii lei, sau la nivel de 54,0 la sută din volumul anual precizat și, totodată, la nivel de 32,2 la sută, adică s-a diminuat cu 3445,2 mii lei comparativ cu perioada anului 2019;
* „Venituri din vânzarea mărfurilor și serviciilor” (plata pentru locațiune, plata părinților pentru alimentarea copiilor în instituțiile de învățământ ș.a.) cu suma executată de 478,0 mii lei, sau la nivel de 35,0 la sută din volumul anual precizat.

Funcționalitatea instituțiilor din subordinea Consiliului raional este asigurată din contul transferurilor primite de la bugetul de stat către bugetul raional cu volumul precizat în sumă de 192118,2 mii lei, fiind executate 87085,2 mii lei, sau la nivel de 45,3 la sută. Totodată, indicii executați constituie 108,3 la sută, sau cu 6697,9 mii lei mai mult comparativ cu cei realizați în perioada anului 2019.

Ponderea cea mai mare la capitolul dat revine la articolele:

* Transferurile cu destinație specială pentru învățământul primar, secundar general şi extrașcolar, care au fost finanțate în sumă de 59198,5 mii lei, sau la nivel de 46,3 la sută;
* Transferurile curente primite cu destinație generală, precum și transferurile primite din fondul de compensare au fost finanțate în sumă de 24294,5 mii lei, sau la nivel de 60,0 la sută;
* Transferurile cu destinație specială pentru asigurarea şi asistența socială - în sumă de 1753,0 mii lei, sau 34,6 la sută din volumul anual precizat;
* Transferurile cu destinație specială pentru infrastructura drumurilor, din suma aprobată de 9667,9 mii lei au fost finanțate 64,1 mii lei, sau la nivel de 0,7 la sută;
* Transferurile cu destinație specială pentru Școala sportivă Criuleni au fost finanțate în sumă de 1199,1 mii lei, sau la nivel de 48,5 la sută din volumul anual precizat;
* Transferurile capitale primite cu destinație specială între instituțiile bugetului de stat și instituțiile bugetului de nivelul 2, fiind precizate alocații în sumă de 1995,1 mii lei în baza contractelor semnate de către administrația a patru instituții de învățământ cu Agenția pentru Eficiență Energetică, privind finanțarea lucrărilor de termoizolare a clădirilor acestora. Deși lucrările au fost executate de către antreprenor, finanțarea nu s-a executat integral.

Pentru anul 2019, la bugetul raional fiind aprobate transferuri de la Fondul de Susținere Socială a Populației în sumă de 1340,7 mii lei, alocațiile au fost suplimentate cu 2818,0 mii lei de la bugetul de stat pentru salarizarea asistenților personali angajați pe o perioadă determinată de la 01 iulie 2020, fiind executate 510,4 mii lei, sau la nivel de 12,3 la sută.

Pentru anul 2020 la compartimentul „Cheltuieli și active nefinanciare” bugetul raional fiind aprobat inițial în sumă de 199397,6 mii lei, pe parcursul perioadei de gestiune alocațiile bugetare au fost modificate prin majorare cu 13118,1 mii lei din contul surselor disponibile, transferurilor de la bugetul de stat, transferurilor de la Agenția pentru Eficiență Energetică și, ca urmare, planul de cheltuieli bugetare precizat se cifrează la suma de 212515,7 mii lei.

În perioada de raportare au fost executate cheltuieli în sumă totală de 80074,8 mii lei, sau la nivel de 37,7 la sută din alocațiile anuale precizate. Totodată, indicii executați constituie 84,0 la sută comparativ cu cei realizați în perioada similară 2019 și s-a diminuat cu 15282,6 mii lei.

Sinteza veniturilor şi cheltuielilor a bugetului raional se prezintă în anexa nr.2.

Luând în considerație situația pandemică ”COVID-19” din țară, sistarea activității instituțiilor de învățământ, altor instituții, indicele general de executare a cheltuielilor bugetului raional în perioada de referință, fiind unul aproape de 50,0 la sută, totuși la unele articole de cheltuieli nivelul de executare a alocațiilor bugetare variază substanțial de indicele totalizator, din care:

* „Bunuri și servicii”, cheltuieli, ce includ achitarea costului serviciilor comunale, de telecomunicații, de reparație etc., alocațiile fiind precizate în sumă de 32944,9 mii lei, au fost executate în sumă de 4300,1 mii lei, sau la nivel de 13,1 la sută. Comparativ cu perioada similară a anului 2019, în perioada de raportare suma cheltuielilor finanțate s-a diminuat cu 4791,2 mii lei, din care cea mai mare pondere revine articolului ”Servicii de reparații curente” cu executare la nivel de 2,1 la sută din planul precizat de 11296,9 mii lei;
* ”Servicii neatribuite altor alineate” cu executare la nivel de 2,0 la sută din planul precizat de11613,3 mii lei;
* „Prestații sociale” – alocațiile fiind precizate la suma de 8500,8 mii lei, au fost executate în volum de 2919,3 mii lei, sau la nivel de 34,3 la sută. Comparativ cu perioada respectivă 2019 cheltuielile s-au diminuat cu 3120,0 mii lei și au atins nivelul de 93,6 la sută din aceasta;
* „Mijloace fixe” - cea mai mare pondere revenind reparațiilor capitale ale clădirilor, alocațiile bugetare fiind aprobate în volum de 3760,1 mii lei, în baza deciziilor adoptate de Consiliul raional au fost majorate la suma de 12577,0 mii lei. Indicele de finanțare a lucrărilor executate a atins cifra de 1031,3 mii lei, sau la nivel de 8,2 la sută din alocațiile precizate. Totodată, suma menționată s-a diminuat considerabil comparativ cu perioada similară 2019 cu 6269,9 mii lei.

Analizând structura alocațiilor bugetare finanțate în perioada de raportare, ponderea cea mai mare revine la capitolele:

- cheltuielile de personal cu suma achitată 65856,2 mii lei, sau 82,2 la sută din volumul total al cheltuielilor finanțate;

- plata pentru bunuri și servicii cu suma de 4300,1 mii lei, sau 5,4 la sută din cheltuielile executate;

- prestațiile sociale în suma de 3084,6 mii lei, sau 3,9 la sută din finanțarea executată;

- procurarea valorilor materiale cu suma de 2843,1 mii lei, sau 3,6 la sută din finanțarea executată;

- subsidii cu executare în volum de 2317,4 mii lei constituie 2,9 la sută din finanțarea executată.

Conform condițiilor contractuale, în perioada de raportare a fost achitată dobânda la împrumutul acordat de către Ministerul Finanțelor pentru construcția „Casei sociale” din or. Criuleni în sumă de 101,1 mii lei și rambursarea împrumutului la bugetul de stat în sumă de 962,6 mii lei.

Volumul de finanțare al cheltuielilor instituțiilor din subordinea Consiliului raional variază în dependență de funcția (domeniul de activitate), sarcinile acestora.

La compartimentul **„Servicii de stat cu destinație generală”** alocațiile bugetare au fost executate la nivel de 30,8 la sută sau în sumă de 3164,1 din planul precizat de 10259,5 mii lei. Totodată, indicii executați constituie 53,4 la sută comparativ cu cei realizați în perioada similară 2019 și s-au diminuat cu 2755,9 mii lei.

Nivelul de executare a alocațiilor bugetare la grupa menționată a fost influențat de indicii de finanțare a cheltuielilor la capitolul:

* „Servicii” (preponderent comunale, de reparații curente, de transport etc.) - cu o executare la nivel de 24,9 la sută din planul precizat de 1905,5 mii lei;
* „Stocuri de materiale circulante” - cu o executare la nivel de 25,8 la sută din planul precizat de 1149,8 mii lei;
* „Mijloace fixe” - planul precizat cifrându-se la suma de 597,8 mii lei, executarea constituie 6,8 la sută.

Finanțarea cheltuielilor la compartimentul **„Apărarea națională”** a fost efectuată la nivel de 19,4 la sută sau în sumă de 44,2 mii lei din planul precizat de 228,0 mii lei. La acest compartiment executare scăzută se atestă la componentele de cheltuieli:

* „Servicii” (preponderent medicale) - cu o executare la nivel de 16,7 la sută din planul precizat de 123,4 mii lei;
* „Stocuri de materiale circulante” - cu o executare la nivel de 25,1 la sută din planul precizat de 58,5 mii lei;
* „Mijloace fixe” - planul precizat cifrându-se la suma de 30,0 mii lei, executarea este „zero„.

La grupa funcției **„Ordine publică și securitatea națională”**, alocațiile bugetarefiind precizate în sumă de 240,5 mii lei, a fost finanțată suma de 11,0 mii lei, din contul căreia s-au procurat carburanți pentru transportul special din dotarea Secției Situații Excepționale Criuleni în scopul asigurării intervențiilor promite în situația stării de urgență.

Volumul de cheltuieli la compartimentul **„Servicii în domeniul economiei”** a fost executat în sumă de 854,8 mii lei, sau la nivel de 7,3 la sută din planul precizat de 11776,7 mii lei. Alocațiile executate la compartimentul dat în perioada de raportare s-au diminuat cu 5427,0 mii lei comparativ cu cheltuielile finanțate în perioada similară a anului 2019.

Cea mai mare pondere în grupa nominalizată constituie cheltuielile pentru reparația şi întreținerea drumurilor locale cu executare în sumă de 45,2 mii lei, ceia ce constituie 0,5 la sută din planul precizat de 9667,9 mii lei. Pentru comparație - în perioada similară 2019 au fost executate lucrări în sumă de 5368,9 mii lei.

La grupa de cheltuieli **„Protecția mediului”** pentru anul 2020au fost precizate alocații bugetare în sumă de 1520,0 mii lei - mijloace financiare alocate pentru finisarea lucrărilor de amenajare a gunoiștii din s. Hrușova în cadrul proiectului transfrontalier „Managementul deșeurilor solide”. În perioada de raportare lucrările preconizate n-au demarat, respectiv și finanțări n-au fost efectuate.

La compartimentul **„Gospodăria de locuințe şi gospodăria serviciilor comunale**”, alocațiile fiind aprobate în sumă de 200,0 mii lei, au fost precizate în volum de 850,0 mii lei și executate în sumă de 151,7 mii lei, sau la nivel de 17,9 la sută. La grupa nominalizată se atribuie proiectul de investiție „Evacuarea apelor reziduale la stația de epurare din s. Onițcani, r-l Criuleni”, fiind executate alocații bugetare în sumă de 101,7 mii lei pentru achitarea serviciilor de depozitare a utilajului. Suma alocațiilor precizate include și transferurile acordate autorităților publice locale de nivelul I din raion - suport financiar pentru achitarea contribuției la implementarea proiectelor de investiție, alte lucrări ce țin de îmbunătățirea infrastructurii localităților rurale.

La grupa de cheltuieli **„Ocrotirea sănătății”,** în condițiile legislației în vigoare, Consiliul raional fiind fondator al instituțiilor medico-sanitare publice, în perioada de raportare în limita alocațiilor precizate prin subsidii în sumă de 6455,3 mii lei, au fost finanțate cheltuieli în volum de 2357,1 mii lei, sau la nivel de 36,5 la sută. Suma menționată s-a diminuat comparativ cu perioada respectivă 2019 cu 2429,8 mii lei.

Alocațiile precizate au fost planificate la programele:

1. „Dezvoltarea și modernizarea instituțiilor în domeniul ocrotirii sănătății ” - suma precizată în volum de 5650,4 mii lei, fiind destinată pentru consolidarea bazei tehnico-materiale a instituțiilor menționate, au fost finanțate 1829,2 mii lei, sau la nivel de 32,4 la sută. Suma menționată s-a redus comparativ cu perioada similară 2019 cu 2791,1 mii lei, sau la nivel de 40,0 la sută.
2. „Programe naționale și speciale în domeniul ocrotirii sănătății” - cu suma precizată de 805,0 mii lei fiind destinată pentru procurarea amestecurilor adaptate, susținerea bolnavilor de diabet saharat, precum și pentru finanțarea măsurilor de profilaxie în situația de pandemie COVID-19 au fost achitate procurări în sumă de 528,0 mii lei, sau la nivel de 65,6 la sută.

La grupa de cheltuieli **„Cultură, sport, tineret, culte şi odihnă”**, alocațiile anuale fiind precizate în sumă de 11265,8 mii lei, au fost executate în sumă de 3204,4 mii lei, sau la nivel de 28,4 la sută.

La grupa nominalizată cea mai mare pondere revine subgrupelor:

* Servicii de sport și cultură fizică, în cadrul căreia activează Școala sportivă din or. Criuleni, Stadionul raional cu bugetul precizat în sumă de 4526,2 mii lei, alocațiile bugetare au fost executate în sumă de 1457,5, sau la nivel de 32,2 la sută;
* Servicii în domeniul culturii, ce ține de activitatea Centrului de Cultură și Turism „Grigore Sîrbu” cu bugetul precizat în sumă de 3086,6 mii lei, alocațiile au fost executate în sumă de 899,1 mii lei, sau la nivel de 29,1 la sută;
* Servicii pentru tineret, ce ține de activitatea Centrului pentru Tineret „UNIT”, alte activități pentru tineret, alocațiile bugetare, fiind precizate în volum de 2861,5 mii lei, au fost executate în sumă de 590,9 mii lei, sau la nivel de 20,7 la sută.

Totodată, finanțările executate la grupa menționată în perioada de raportare s-au diminuat cu 547,4 mii lei comparativ cu perioada similară 2019.

Nivelul scăzut de executare a cheltuielilor a fost influențat de finanțarea la capitolele :

* Servicii (energetice și comunale, informaționale și de telecomunicații, de reparații curente etc.) – cu executare în volum de 242,0 mii lei, sau la nivel de 8,2 la sută din alocațiile precizate în sumă de 2939,9 mii lei;
* Active nefinanciare (reparații capitale a clădirilor și construcțiilor speciale, procurarea utilajului, mobilierului, materialelor de uz gospodăresc ș.a.) – cu executarea alocațiilor planificate în sumă de 159,5 mii lei din planul precizat de 1919,5 mii lei, sau la nivel de 8,3 la sută.

Volumul de cheltuieli la compartimentul **„Învățământ”,** fiind precizat în sumă de 143333,8 mii lei, au fost finanțate cheltuieli în volum de 60636,6 mii lei, sau la nivel de 42,3 la sută din alocațiile precizate. Din alocațiile bugetare executate, suma de 59198,5 mii lei, sau 97,6 % constituie mijloace financiare executate din contul transferurilor cu destinație specială de la bugetul de stat.

Comparativ cu perioada similară a anului 2019, în anul curent la grupa menționată volumul alocațiilor finanțate s-a diminuat cu 3968,2 mii lei, sau la nivel de 93,9 la sută.

Nivelul de executare a cheltuielilor a fost influențat de finanțarea la capitolele:

* Servicii (energetice și comunale, informaționale și de telecomunicații, de reparații curente etc.)– cu executare în volum de 3207,7 mii lei din planul precizat de 17427,7, sau la nivel de 18,4 la sută;
* Mijloace fixe – cu executare în sumă de 762,1 mii lei din planul precizat de 6736,3 mii lei, sau la nivel de 11,3 la sută, nefiind utilizate pe deplin alocațiile pentru reparațiile capitale ale clădirilor și construcțiilor speciale, procurări de mijloace fixe.

Ponderea cea mai mare în structura cheltuielilor la grupa menționată revine categoriilor de cheltuieli:

* „Cheltuieli de personal” cu suma de 56706,0 mii lei și constituie 93,5 la sută,
* „Produse alimentare” - cu suma de 1560,6 mii lei, sau 2,6 la sută.

Finanțarea cheltuielilor la domeniul **„Protecție socială”**, alocațiile fiind precizate în sumă de 26586,2 mii lei, au fost executate în sumă de 9651,0 mii lei, sau la nivel de 36,3 la sută. Din volumul total al mijloacelor financiare executate suma de 7898,0 mii lei, sau 81,8 la sută a fost finanțată din contul bugetului raional.

Totodată, indicii executați în perioada de raportare au depășit cu 365,5 mii lei indicii realizați în perioada similară 2019.

Nivelul de executare a cheltuielilor la grupa menționată a fost influențat de nivelul de executare a alocațiilor bugetare la articolele:

* „Prestații de asistență socială” – cu executarea în volum de 2162,3 mii lei, sau la nivel de 31,7 la sută din volumul alocațiilor precizate în sumă de 6820,9 mii lei;
* Active nefinanciare (procurarea mașinilor și utilajelor, mobilierului, materialelor de uz gospodăresc, produselor alimentare ș.a.) – cu executarea alocațiilor planificate în sumă de 282,9 mii lei din planul precizat de 1299,5 mii lei sau la nivel de 21,8 la sută.

Din suma transferurilor cu destinație specială alocate de la bugetul de stat au fost finanțate următoarele servicii și măsuri:

- compensațiile nominative pentru serviciile de transport şi compensarea cheltuielilor de deservire cu transport a persoanelor cu dizabilități a aparatului locomotor în total pentru 2880 beneficiari în sumă totală de 571,5 mii lei, sau la nivel de 46,2 la sută din suma alocațiilor precizate pentru anul 2020. Indicele menționat a fost influențat de faptul, că s-a diminuat numărul persoanelor beneficiare de compensațiile nominalizate, din motivul neprezentării în termenii stabiliți a actelor (certificatelor) perfectate, schimbarea domiciliu în alt raion, decesului etc.

- întru susținerea copiilor rămași fără îngrijirea părintească, în perioada de raportare fiind înregistrați în mediu 110 persoane, au fost achitate îndemnizații în sumă de 733,1 mii lei, sau la nivel de 37,6 la sută din alocațiile precizate, din motivul diminuării numărului de copii ca urmare a încadrării în instituțiile de învățământ postuniversitar, schimbarea domiciliului în alt raion etc.,

- acordarea îndemnizațiilor zilnice pentru copiii plasați în serviciile sociale (plata îndemnizației zilnice) la un număr de 47 persoane, de la bugetul de stat fiind alocate mijloace în sumă de 573,3 mii lei, au fost achitate 142,6 mii lei;

- compensarea cheltuielilor și îndemnizațiilor de asistenta sociala tinerilor specialiști (angajați în instituțiile de învățământ din raion în număr de 8 persoane) în sumă de 31,1 mii lei din suma aprobată de 1023,1 mii lei, sau la nivel de 3,0 la sută, din motivul că îndemnizațiile se achită în luna septembrie, precum și din cauza neprezentării tinerilor specialiști la locul de serviciu conform repartizării.

Partea mai mare de cheltuieli se finanțează din veniturile generale ale bugetului raional, și anume:

* „Servicii de asistență personală”, fiind înregistrate 100 persoane beneficiare de serviciile oferite (din care 7 unități de asistenți personali sunt achitați din contul Fondului de Susținere Socială a Populației), volumul cheltuielilor achitate constituie 2095,4 mii lei, sau la nivel de 37,8 la sută;
* „Servicii de deservire socială la domiciliu” sunt înregistrați 183 de beneficiari, volumul cheltuielilor achitate constituie 526,4 mii lei, sau la nivel de 48,8 la sută;
* ”Serviciul de asistență socială comunitară” - alocațiile fiind precizate în sumă de 2770,1 mii lei au fost executate în sumă de 1228,3 mii lei, sau la nivel de 44,3 la sută.

Cum a fost menționat mai sus, pentru anul 2020 la bugetul raional fiind precizate transferuri de la Fondul de Susținere Socială a Populației în sumă de 4158,7 mii lei, au fost finanțate mijloace financiare în sumă de 510,4 mii lei, sau la nivel de 12,3la sută. Totodată, suma alocată a fost repartizată pe următoarele servicii :

- „Serviciul social de sprijin pentru familiile cu copii” din transferurile aprobate în sumă de 691,6 mii lei, fiind executate doar 172,0 mii lei, sau la nivel de 24,9 la sută. Numărul beneficiarilor ai serviciului menționat constituie 42 familii. Serviciul menționat, având misiunea de a susține familiile/persoanele defavorizate în contextul prevenirii/depășirii situațiilor de dificultate în vederea prevenirii excluziunii socio-economice, necesită perioadă de timp pentru evaluarea și identificarea necesităților solicitanților conform procedurilor stabilite în managementul de caz, aprobat de Ministerul Sănătății, Muncii și Protecției Sociale.

- ”Serviciul de suport monetar familiilor/persoanelor defavorizate”, fiind executată sumă de 105,6 mii lei din planul precizat de 268,1 mii lei;

- ”Serviciul de asistență personală” cu executare în sumă de 181,4 mii lei din planul precizat de 380,9 mii lei.

În cadrul funcției menționate conform Hotărârii Guvernului nr. 281/2020 au fost alocate 274,7 mii lei în scopul restituirii valorii bunurilor prin achitarea compensațiilor persoanelor victime ale represiunilor politice.

Conform deciziei Consiliului raional nr. 4.27 din 05.06.2020 cu privire la rectificarea bugetului raional aprobat pe anul 2020 şi alocarea unor mijloace financiare, din sursele disponibile ale bugetului raional au fost redistribuite și alocate mijloace financiare în sumă de 12405,9 mii lei instituțiilor bugetare din subordinea Consiliului raional, bugetelor satelor (comunelor), or. Criuleni pentru investiții şi reparații capitale, contribuții la proiecte investiționale, achitarea cheltuielilor curente, acordarea ajutoarelor materiale, după cum urmează:

|  |  |  |  |  |
| --- | --- | --- | --- | --- |
| **Nr. d/o** | **Sursa** | **Suma totală,**  **mii lei** | **Inclusiv bugetelor** | |
| **Nivelul I** | **Nivelul II** |
|  | Soldul disponibil al bugetului raional | 7379,4 | 1981,1 | 5398,2 |
| 2. | Componenta raională a transferurilor categoriale alocații 2020 | 4747,1 |  | 4747,1 |
| 4. | Soldul alocațiilor neutilizate ale instituțiilor de învățământ la situația din 31.12.2019 | 216,4 |  | 216,4 |
| 5. | Fondul de rezervă al Consiliului raional | 555,1 | 51,0 | 504,1 |
|  | **Total:** | **12898,0** | **2032,1** | **10865,9** |

Executarea deciziilor menționate ține de perfectarea şi prezentarea documentelor, ce justifică achiziționarea lucrărilor, serviciilor, valorilor materiale de către beneficiarii obiectivelor reflectate în decizie.

Un capitol aparte în procesul exercițiului bugetar constituie starea decontărilor cu furnizorii de bunuri și servicii. În baza informației prezentate de instituţiile bugetare finanţate de la bugetul raional s-a constatat, că la situația din 30.06.2020 mijloace bugetare imobilizate în datorii debitoare se cifrează la suma de 1348,0 mii lei dintre care:

* 478,8 mii lei - investiţii capitale şi 644,0 mii lei - alte cheltuieli curente finanţate din grantul extern la proiectului transfrontalier „Managementul deşeurilor solide”;
* 41,7 mii lei - pentru inventar de producere și gospodăresc (mobilier) (Gimnaziul Slobozia-Dușca);
* 52717,6 mii lei – pentru carburanți/lubrifianți (Direcţia Educație – 19,1 mii lei, Liceul Mălăiești – 15,2 mii lei, gimnaziul Bălăbănești – 1,9 mii lei ș.a.);
* 35,0 mii lei – pentru serviciile judiciare (Consiliul Raional);
* 45,3 mii lei – ajutoare bănești și compensații (Direcția Asistență Socială);
* 3,9 mii lei – pentru gazele naturale (Direcția Educație) ș.a.

Datoriile creditoare acumulate de instituţiile bugetare finanţate de la bugetul raional la situaţia din 30.06.2020 constituie 13985,5 mii lei, din care:

* cheltuieli capitale – 13880,1 mii lei, inclusiv 13376,6 mii lei, pentru lucrările efectuate la schimbarea ferestrelor şi uşilor în instituțiile de învățământ în anul 2014; 503,5 mii lei - datoriile anului curent pentru lucrările de reparaţii capitale a clădirilor acestora și procurarea mijloacelor fixe;
* combustibil, carburanți și lubrifianți – 32,9 mii lei;
* produse alimentare – 13,6 mii lei;
* servicii informaționale și de telecomunicație – 3,9 mii lei ș.a.

Luând în considerație, că suma datoriilor creditoare s-a diminuat comparativ cu situația la 01.01.2020 cu 126,1 mii lei, totuși este necesar de a îmbunătăți starea lucrurilor. Se impune aplicarea de către toţi conducătorii instituţiilor bugetare finanţate de la bugetul raional a principiului responsabilității şi controlului, întru minimalizarea datoriilor şi utilizarea eficientă a mijloacelor financiare alocate.

Direcţia finanţe va solicita de la şefii direcţiilor, secţiilor, conducătorii instituţiilor bugetare finanţate de la bugetul raional să întreprindă măsuri eficiente întru diminuarea creanțelor și datoriilor creditoare admise.

**Şef Direcţie finanţe Olga Simon**

Anexa nr.2

la decizia Consiliului raional

nr.\_\_\_\_ din \_\_\_\_\_\_\_\_\_ 2020

**Informație cu privire la executarea bugetului raional Criuleni**

**la partea de venituri și cheltuieli la situația din 30.06.2020**

|  |  |  |  |  |  |  |
| --- | --- | --- | --- | --- | --- | --- |
| **Denumirea** | **Cod** | **Venituri mii lei** | | | | |
| **Aprobat** | **Precizat** | **Executat** | **Executat față de precizat** | |
| **devieri (+/-)** | **în %%** |
| Impozit pe venitul reținut din salariu | **111110** | 2980,0 | 2980,0 | 1574,7 | -1405,3 | 52,8 |
| Impozitul pe venitul persoanelor fizice spre plată/achitat | **111121** | 32,7 | 32,7 | 36,0 | 3,3 | 110,1 |
| Impozitul pe venitul persoanelor fizice în domeniul transportului rutier de persoane în regim de taxi | **111125** | 4,8 | 4,8 | 5,1 | 0,3 | 106,3 |
| Impozit pe venitul aferent operațiuni de predare în folosință a proprietății | **111130** | 7,2 | 7,2 | 19,0 | 11,8 | 263,9 |
| Taxa pentru apa | **114611** | 9580,0 | 9580,0 | 4585,6 | -4994,4 | 47,9 |
| Taxa pentru extragerea mineralelor utile | **114612** | 780,0 | 780,0 | 373,2 | -406,8 | 47,8 |
| Taxa pentru lemnul eliberat pe picior | **114613** | 8,8 | 8,8 | 4,1 | -4,7 | 46,6 |
| Taxa la cumpărarea valutei străine de persoane fizice în case schimb valutar | **142245** | 60,0 | 60,0 | 26,1 | -33,9 | 43,5 |
| Încasări de la prestarea serviciilor cu plată | **142310** | 1108,6 | 1141,0 | 370,6 | -770,4 | 32,5 |
| Plata pentru locațiunea bunurilor patrimoniului public | **142320** | 165,8 | 165,8 | 80,2 | -85,6 | 48,4 |
| Amenzi și sancțiuni contravenționale încasate în bugetul local de nivelul 2 | **143120** | 4,0 | 4,0 | 4,3 | 0,3 | 107,5 |
| Donații voluntare pentru cheltuieli curente din surse interne pentru instituțiile bugetare | **144114** |  | 18,9 | 10,6 | -8,3 | 56,1 |
| Venituri neidentificate ale bugetelor locale de nivelul 2 | **145241** |  |  | 16,3 | 16,3 |  |
| Transferuri curente primite cu destinație specială între bugetul de stat și bugetele locale de nivelul 2 pentru învățământul preșcolar, primar, secundar general, special si extrașcolar | **191111** | 127893,4 | 127893,4 | 59198,5 | -68694,9 | 46,3 |
| Transferuri curente primite cu destinație specială între bugetul de stat și bugetele locale de nivelul 2 pentru asigurarea și asistența socială | **191112** | 4785,0 | 5059,7 | 1753,0 | -3306,7 | 34,6 |
| Transferuri curente cu destinație specială între bugetul de stat și bugete de nivelul 2 pentru școli sportive | **191113** | 2472,6 | 2472,6 | 1199,1 | -1273,5 | 48,5 |
| Transferuri curente cu destinație specială între bugetul de stat și bugete de nivelul 2 pentru infrastructura drumurilor | **191116** | 9667,9 | 9667,9 | 64,1 | -9603,8 | 0,7 |
| Transferuri capitale primite cu destinație specială între bugetul de stat și instituțiile bugetelor locale de nivelul 2 | **191120** |  | 130,0 |  | -130,0 |  |
| Transferuri curente primite cu destinație generală între bugetul de stat și bugetele locale de nivelul 2 | **191131** | 33824,0 | 33824,0 | 20294,4 | -13529,6 | 60,0 |
| Transferuri curente primite cu destinație generală din fondul de compensare între bugetul de stat și bugetele locale de nivelul 2 | **191132** | 6666,9 | 6666,9 | 4000,1 | -2666,8 | 60,0 |
| Alte transferuri curente primite cu destinație generală între bugetul de stat și bugetele locale de nivelul 2 | **191139** |  | 249,9 | 62,5 | -187,4 | 25,0 |
| Transferuri curente primite cu destinație specială între instituțiile bugetului de stat și instituțiile bugetelor locale de nivelul 2 | **191310** | 1340,0 | 4158,7 | 510,4 | -3648,3 | 12,3 |
| Transferuri capitale primite cu destinație specială între instituțiile bugetului de stat și instituțiile bugetelor locale de nivelul 2 | **191320** |  | 1995,1 | 3,1 | -1992,0 | 0,2 |
| Transferuri primite între bugetele locale de nivelul 2 și bugetele locale de nivelul 1 | **193111** | 261,4 | 386,1 | 191,1 | -195,0 | 49,5 |
| **Total venituri** |  | **201643,8** | **207287,5** | **94383,7** | **-112903,8** | **45,5** |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Cheltuielile bugetului raional**  **(mii lei)** | | | | | | | |  | |
|  | |
| **Grupa** | **Denumirea** | **Aprobat** | **Precizat** | **Executat** | **Devieri (+,-)** | **%** | |  | |
|  | |
|  | |
| 01 | Servicii de stat cu destinație generală | 10114,0 | 10259,5 | 3164,1 | -7095,4 | 30,8 | |  | | |
| 02 | Apărare națională | 228,0 | 228,0 | 44,2 | -183,8 | 19,4 | |  | | |
| 03 | Ordinea publică și securitatea națională |  | 240,5 | 11,0 | -229,5 | 4,6 | |  | | |
| 04 | Servicii în domeniul economiei | 11776,7 | 11776,7 | 854,8 | -10921,3 | 7,3 | |  | | |
| 05 | Protecția mediului | 200,0 | 1520,0 |  | -1520,0 |  | |  | | |
| 06 | Gospodăria de locuințe și serviciilor comunale | 200,0 | 850,0 | 151,7 | -698,3 | 17,9 | |  | | |
| 07 | Ocrotirea sănătății | 2738,9 | 6455,3 | 2357,1 | -4098,2 | 36,5 | |  | | |
| 08 | Cultură, sport, tineret și odihnă | 11009,2 | 11265,8 | 3204,4 | -8061,4 | 28,4 | |  | | |
| 09 | Învățământ | 140270,2 | 143333,8 | 60636,6 | -82697,2 | 42,3 | |  | | |
| 10 | Protecție socială | 22860,7 | 26586,2 | 9651,0 | -16535,2 | 36,3 | |  | | |
|  | **Total** | **199397,6** | **212515,7** | **80074,8** | **-132440,9** | **37,7** | |  | | |
|  | Rambursarea împrumutului recreditat între bugetul de stat si bugetele locale de nivelul 2 | 2246,2 | 2246,2 | 962,6 | -1283,6 | 42,9 | |  | | |
|  | **Total general** | **201643,8** | **214761,9** | **81037,4** | **-133724,5** | **37,7** | |  | | |

**Șef Direcție Finanțe Olga Simon**